CELEX: 32004D0790(01)
Language: da
Date: 2004-11-22 00:00:00
Title: Rådets afgørelse 2004/790/FUSP af 22. november 2004 om forlængelse og ændring af afgørelse 2003/276/FUSP om gennemførelse af fælles aktion 2002/589/FUSP med henblik på Den Europæiske Unions bidrag til destruktion af ammunition til håndskydevåben og lette våben i Albanien

24.11.2004   
            
            
               DA
            
            
               Den Europæiske Unions Tidende
            
            
               L 348/45
            
         
      RÅDETS AFGØRELSE 2004/790/FUSP
   af 22. november 2004
   om forlængelse og ændring af afgørelse 2003/276/FUSP om gennemførelse af fælles aktion 2002/589/FUSP med henblik på Den Europæiske Unions bidrag til destruktion af ammunition til håndskydevåben og lette våben i Albanien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 23, stk. 2,
   under henvisning til Rådets fælles aktion 2002/589/FUSP af 12. juli 2002 om Den Europæiske Unions bidrag til bekæmpelse af destabiliserende ophobning og spredning af håndskydevåben og lette våben (1), særlig artikel 6, og
   ud fra følgende betragtninger:
   
               (1)
            
            
               Den 14. april 2003 vedtog Rådet afgørelse 2003/276/FUSP med henblik på Den Europæiske Unions bidrag til destruktion af ammunition til håndskydevåben og lette våben i Albanien (2); formålet med afgørelsen var at gennemføre fælles aktion 2002/589/FUSP, og den stillede 820 000 EUR til rådighed for dette formål.
            
         
               (2)
            
            
               Nogle mål kunne ikke nås inden den 31. oktober 2004, hvor afgørelse 2003/276/FUSP udløber, og andre mål bør konsolideres og forlænges efter denne dato. Det pågældende projekt er et flerårigt projekt på fire år.
            
         
               (3)
            
            
               Afgørelse 2003/276/FUSP bør derfor forlænges og ændres —
            
         TRUFFET FØLGENDE AFGØRELSE:
   Artikel 1
   Afgørelse 2003/276/FUSP affattes således:
   
               1)
            
            
               I artikel 2, stk. 1, ændres det finansielle referencebeløb »820 000 EUR« til »1 320 000 EUR«.
            
         
               2)
            
            
               I artikel 4, stk. 1, ændres andet punktum til »Den udløber den 31. december 2005«.
            
         Artikel 2
   Denne afgørelse træder i kraft den 1. november 2004.
   Artikel 3
   Denne afgørelse offentliggøres i Den Europæiske Unions Tidende.
   
      Udfærdiget i Bruxelles, den 22. november 2004.
      
         
            På Rådets vegne
         
         B. R. BOT
         
         
            Formand
         
      
   
   
      (1)  EFT L 191 af 19.7.2002, s. 1.
   
      (2)  EUT L 99 af 17.4.2003, s. 60.